Notaðu límmiða með QR-kóða til að finna rétta björgunarkortið hraðar . Þegar slys á sér stað skiptir hver sekúnda máli við björgun þeirra sem eru í bílnum . Af þessum sökum hefur Mercedes-Benz kynnt til sögunnar litla en mjög áhrifaríka nýjung sem gerir kleift að miðla öryggisupplýsingum fljótt til björgunaraðila á slysstað . Með því að skanna QR-kóðann með snjallsíma eða spjaldtölvu er nýjasta björgunarkort bílsins sýnt 1 . Þannig geta björgunaraðilar strax séð hvar öryggispúðar , rafgeymir , tankar , rafmagnsleiðslur , þrýstitjakkar og mikilvægir íhlutir fyrir björgun eru staðsettir . Þessi einfalda nýjung gefur björgunaraðilum mikilvægt forskot í kapphlaupinu við tímann . Með QR-kóðanum geta þeir brugðist hraðar við og í neyðartilvikum geta límmiðarnir þannig hjálpað til við að bjarga mannslífum ! Einfalt er að bæta límmiðunum með QR-kóðunum við , en þeir eru í boði fyrir Mercedes-Benz sendibíla frá og með árgerð 1996 hjá þjónustuumboðum Mercedes-Benz . Skilyrði er að internettenging sé fyrir hendi . „ Í hverjum bíl eru ákveðin svæði sem við getum ekki skorið í án þess að stefna farþegum eða okkur sjálfum í hættu . Þess vegna er mikilvægt að geta einnig nálgast þessar lífsnauðsynlegu upplýsingar utan frá . … Það sparar okkur dýrmætan tíma á staðnum . Oft skiptir hver sekúnda máli og öll aðstoð er dýrmæt . “ Oliver H. , slökkviliðsmaður , í viðtali við Mercedes-Benz um nýja björgunarlímmiðann .